Hotărârea Tribunalului din 12 martie 2025 – Semedo/Parlamentul
(Cauza T-349/23)1
(„Drept instituțional – Membru al Parlamentului – Hărțuire morală – Decizii ale președintei Parlamentului prin care se constată existența unei hărțuiri morale față de un asistent parlamentar acreditat și prin care se pronunță împotriva unui deputat sancțiunea pierderii dreptului la indemnizația de ședere pentru o perioadă de 10 zile – Dreptul de a fi ascultat – Dreptul la apărare”)
Limba de procedură: franceza
Părțile
Reclamantă: Monica Semedo (Grevenmacher, Luxemburg) (reprezentanți: T. Bontinck, A. Guillerme și L. Marchal, avocați)
Pârât: Parlamentul European (reprezentanți: D. Boytha, N. Görlitz și A. Krachler, agenți)
Obiectul
Prin acțiunea întemeiată pe articolul 263 TFUE, reclamanta solicită anularea deciziilor Parlamentului European din 17 aprilie 2023 prin care acesta, în primul rând, a considerat că anumite comportamente invocate împotriva sa, privite individual și în ansamblu, constituie hărțuire morală în sensul articolului 12a alineatul (3) din Statutul funcționarilor Uniunii Europene și, în al doilea rând, i-a impus o sancțiune care constă în pierderea dreptului la indemnizația de ședere pentru o perioadă de 10 zile.
Dispozitivul
Anulează deciziile președintei Parlamentului European din 17 aprilie 2023 prin care aceasta din urmă, în primul rând, a considerat că anumite comportamente invocate împotriva doamnei Monica Semedo constituie hărțuire morală și, în al doilea rând, i-a aplicat acesteia o sancțiune care constă în pierderea dreptului la indemnizația de ședere pentru o perioadă de 10 zile.
Obligă Parlamentul la plata cheltuielilor de judecată.
____________
1     JO C 321, 11.9.2023.